Αθήνα, 24 Νοεμβρίου 2016

Προς τους :

**ΓΟΝΕΙΣ ΚΑΙ ΚΗΔΕΜΟΝΕΣ**

**ΤΩΝ ΠΑΙΔΙΩΝ ΠΟΥ ΦΟΙΤΟΥΝ**

**ΣΤΟ Ι.Π.Α.Π «Η ΘΕΟΤΟΚΟΣ»**

ΘΕΜΑ : **«Κάλεσμα για συμμετοχή στο Πανελλαδικό Παν-αναπηρικό Συλλαλητήριο του Εθνικού Αναπηρικού Κινήματος στην Αθήνα, την Παρασκευή 2 Δεκεμβρίου 2016 και ώρα 10:00π.μ**.»

Αγαπητοί γονείς και κηδεμόνες,

Θα θέλαμε να σας ενημερώσουμε ότι ενόψει της 3ης Δεκεμβρίου, Εθνικής Ημέρας ΑμεΑ, η Εθνική Συνομοσπονδία Ατόμων με αναπηρία διοργανώνει πανελλαδικό παν-αναπηρικό συλλαλητήριο.

Καλούμαστε λοιπόν όλοι να δώσουμε μια ακόμα μάχη και ένα ακόμα δυναμικό παρόν στο Πανελλαδικό, Παν-αναπηρικό Συλλαλητήριο που εξήγγειλε η ΕΣΑμεΑ, την **Παρασκευή 2 Δεκέμβρη 2016 στις 10:00 το πρωί στην Ομόνοια**, ανταποκρινόμενοι στο καθήκον και την ιερή μας υποχρέωση για την προάσπιση των δικαιωμάτων των παιδιών μας-ΑμεΑ και των οικογενειών μας.

Στις **2 Δεκέμβρη** τα άτομα με αναπηρία διεκδικούμε το δικαίωμα στη ζωή και στην αξιοπρέπεια. Συγκεντρωνόμαστε στις **10 το πρωί στην Ομόνοια** για να ακολουθήσει **πορεία στη Βουλή**. Πρέπει όλοι να διαδηλώσουμε την απόφασή μας ότι συνεχίζουμε να αγωνιζόμαστε για να ανατρέψουμε τις δυσμενείς καταστάσεις που βιώνουμε και ότι εναντιωνόμαστε στις πολιτικές λιτότητας και εξαθλίωσης.

**Πρέπει όλοι να δώσουμε το παρόν σε αυτό το αγωνιστικό συλλαλητήριο την Παρασκευή 2 Δεκεμβρίου 2016 και ώρα 10:00 το πρωί στην Ομόνοια.**

**Να είστε όλοι εκεί!!! – Σας περιμένουμε!!**

ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

 Η ΠΡΟΕΔΡΟΣ Η ΓΕΝΙΚΗ ΓΡΑΜΜΑΤΕΑΣ

 ΔΗΜΗΤΣΑ ΔΗΜΗΤΡΑ ΓΕΝΝΗΜΑΤΑ ΜΑΡΙΑΝΘΗ